text: [{"text_idx": "#000000", "text": "Sign up for New Era ePaper"}, {"text_idx": "#000001", "text": "Easy access at the tip of your fingers, subscribe to our daily ePaper version of our New Era Newspaper."}, {"text_idx": "#000003", "text": "Muyahi wasikiliti sa Zambezi naipihile kwamapokola, kasamulaho akukulubelwa kuli nabulaile mufumahali wahae kakusebelisa tipa ya Okapi, kwamunzi waShungu mwasilalanda sa Kongola. Sifosi walilimo zemashumi amalalu kazelobapeli (38) ubihiwa kuli nanatile hape nyandi ni sando. Mapokola babulela kuli kezo yesituhu yeo nebile ten\u0303i Labulalu mwahala 00h00 ni 01h00."}, {"text_idx": "#000004", "text": "Kasamulaho akubulaya mufumahali wahae ayo ipiha kwasiteshini sa mapokola sa Minias Brian Libuto. Mapokola kiha bayonga situpu sa nyandi nikukwalela sifosi."}, {"text_idx": "#000005", "text": "\u201cKukulubelwa kuli musali ili muyahi wanaha Namibia Njahi Mapenzi, napumilwe mumizo katipa, nikunatiwa kasando mi ashwa onafo,\u201d kubaleha piho yasipokola."}, {"text_idx": "#000006", "text": "\u201cYakulubelwa nasebelisize tipa yamufuta waOkapi kupuma mumizo wanyandi kusina makeke. Kezo yeo ne ezahalezi kwamusiyo wabona, mi sene sitisize kezo yeo hasisika zibwa kale. Situpu sa hae nesi isizwe kwasipatela sa Katima Mulilo. Mwakezo yeshutana, muyahi wanaha Namibia nakunupilwe nikuholofazwa kimuyahi wanaha Zambia mwalihola zakakusasa Labulalu, kwamunzi waSikwekwe, mwasilao sa Choi mwa sikiliti sa Zambezi."}, {"text_idx": "#000007", "text": "\u201cKukulubelwa kuli sifosi nakunupile siezwa halalu kwaliheta la kwabulyo, mi aholofala hahulu. Naisizwe kwasipatelanyana sa Choi, mi kasamulaho ashimbululelwa kwasipatela sa Katima Mulilo sa mubuso, kuyo fumana likalafo,\u201d nekubaleha piho yasipokola."}, {"text_idx": "#000008", "text": "Yakulubelwa namatile kono mapokola basweli kumubata."}, {"text_idx": "#000009", "text": "Sene sitisize kezo yeo nesisika patalazwa. Haneli yana kunupilwe neli muuna ili muyahi wanaha Namibia walilimo zemashumi amalalu kazepeli yazwelela kwa Choi."}, {"text_idx": "#000010", "text": "Bacauli babata kuli bazamaisi ba Shoprite balundulweBabatibisizwe kimuunda bakupa tusoMuyemeli ukupa sikolo sesincaAugust 26 ika yaha makilasi\u200b\u200b\u200b\u200b\u200b\u200b\u200bKatjavivi novakwao va nananewa kotjombanguriro ohunga notji\u00deiro otjindjandja"}, {"text_idx": "#000011", "text": "Bacauli babata kuli bazamaisi ba Shoprite balundulwe"}, {"text_idx": "#000012", "text": "August 26 ika yaha makilasi"}, {"text_idx": "#000014", "text": "The New Era is a daily national newspaper owned by the government of Namibia. The newspaper is one of four daily national newspapers in the country."}]